CELEX: C2005/315/14
Language: da
Date: 2005-12-10 00:00:00
Title: Sag C-333/05: Anmodning om præjudiciel afgørelse forelagt ved kendelse afsagt den  12. juli 2005  af Bács-Kiskun Megyei Bíróság i sagen Ilona Németh mod Vám- és Pénzügyőrség Dél-Alföldi Regionális Parancsnoksága

10.12.2005   
            
            
               DA
            
            
               Den Europæiske Unions Tidende
            
            
               C 315/8
            
         Anmodning om præjudiciel afgørelse forelagt ved kendelse afsagt den 12. juli 2005 af Bács-Kiskun Megyei Bíróság i sagen Ilona Németh mod Vám- és Pénzügyőrség Dél-Alföldi Regionális Parancsnoksága
   (Sag C-333/05)
   (2005/C 315/14)
   Processprog: ungarsk
   Ved kendelse afsagt den 12. juli 2005, indgået til Domstolens Justitskontor den 14. september 2005, har Bács-Kiskun Megyei Bíróság (Republikken Ungarn) i sagen Ilona Németh mod Vám- és Pénzügyőrség Dél-Alföldi Regionális Parancsnoksága forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Kan en national afgift som den ungarske registreringsafgift anses for told eller en afgift med tilsvarende virkning?
            
         
               2.
            
            
               Såfremt spørgsmål 1 besvares benægtende: Kan en national afgift som den ungarske registreringsafgift — hvis betaling er en forudsætning for indregistrering og ibrugtagning af personbiler — anses for en form for importafgift?
            
         
               3.
            
            
               Såfremt spørgsmål 2 besvares benægtende: Er en national afgift som den ungarske registreringsafgift forenelig med artikel 90 EF og artikel 33 i direktiv 77/388/EØF (1), eller er den i strid med det fælles merværdiafgiftssystem?
            
         
               4.
            
            
               Er en national afgift som den ungarske registreringsafgift forenelig med fællesskabsretten på dens nuværende udviklingstrin, når registreringsafgiften på nye og brugte personbiler — bortset fra bilens klassificering ud fra miljøhensyn — på ingen måde afspejler værditabet på brugtvognen og helt er uafhængig af, hvornår bilen blev taget i brug, og hvor længe den (retmæssigt) har været i brug?
            
         
      (1)  EFT L 145, s. 1.